laion/Wikipedia-Exotic huggingface dataset:
פסל נפרתיתי

פסל נפרתיתי היא פרוטומה צבועה עשויה מאבן גיר ומצופה בסטוקו של נפרתיתי, אשר הייתה אשת המלך הגדולה של אחנתון מלך מצרים. הפסל, אשר מתנשא לגובה של 48 סנטימטרים, מוצג במוזיאון המצרי של ברלין ומהווה את האטרקציה המרכזית של המוזיאון. פסל נפרתיתי הוא אחת מהיצירות הנודעות ביותר של האמנות המצרית העתיקה. הפסל מתוארך לסביבות 1345 לפני הספירה. לפי ההערכות הפסל נוצר על ידי תחותמס(אנ'). הערכות אלו מתבססות בעיקר על כך שהפסל התגלה בבית המלאכה של תחותמס באתר אל-עמארנה שבמצרים. הפסל התגלה במקור ב-1912 במהלך חפירות של החברה הגרמנית האוריינטלית בראשותו של האגיפטולוג היהודי הגרמני לודוויג בורכהרד(אנ'). הפסל העובר לגרמניה בינואר 1913. מאז גילויו הפסל היה נמצא במקומות שונים בגרמניה לאורך השנים, כולל במרתף של בנק, במכרה מלח במרקרס-קיזלבך, במוזיאון דאלם, במוזיאון המצרי בשרלוטנבורג ובמוזיאון הישן בברלין. כיום הוא מוצג במוזיאון החדש בברלין. מצרים דורשת מעת לעת את החזרתו למצרים, בטענה שהפסל הוברח החוצה מהמדינה באופן בלתי חוקי. הגרמנים סירבו להחזירה למצרים וכתוצאה מכך החברה והמוזיאון בברלין לא קיבלו עוד רישיונות חפירה במצרים. מדיה וקבצים בנושא פסל נפרתיתי בוויקישיתוף מיהי המלכה הפרעונית שעשו לה "בפוטושופ"? , באתר אנציקלופדית אאוריקה "Nefertiti – Ancient History". History.com. נבדק ב-18 בנובמבר 2016. {{cite web}}: (עזרה) e.V., Verein zur Förderung des Ägyptischen Museums und Papyrussammlung Berlin. "Nefertiti: (Society for the Promotion of the Egyptian Museum Berlin)". www.egyptian-museum-berlin.com. נבדק ב-18 בנובמבר 2016. {{cite web}}: (עזרה) Tharoor, Ishaan. "The Bust of Nefertiti: Remembering Ancient Egypt's Famous Queen". Time. ISSN 0040-781X. נבדק ב-18 בנובמבר 2016. {{cite news}}: (עזרה) "Egypt renews demands to retrieve Nefertiti bust from Germany - Al-Monitor: Independent, trusted coverage of the Middle East". www.al-monitor.com (באנגלית). באוקטובר 2020. נבדק ב-2023-04-15. {{cite web}}: (עזרה)
תמיד אשה

"תמיד אישה" הוא שיר של פנינה רוזנבלום משנת 1983. היא ביצעה את השיר בתחרות הקדם-אירוויזיון 1983 שהגיע למקום ה-13 ואחרון. השיר התפרסם וזכה להצלחה כשיר קאלט. דני רובס כתב את מילות השיר והלחן עבור רוזנבלום לבקשת האמרגן סולו יורמן בסגנון השירים של דיאנה רוס. רובס סירב שיציינו את שמו ולכן הקרדיט על הכתיבה ניתן לה בתחרות ובתקליט שיצא לאור. קובי אושרת כתב את עיבוד השיר. רוזנבלום עדיין מופיעה כמחברת השיר באקו"ם. השיר בוצע במקום השישי, לפני "חי" שביצעה עופרה חזה. רוזנבלום קיבלה שתי נקודות בלבד וסיימה במקום האחרון. תוכן השיר פמיניסטי, עוסק בנשיות רכה, ענוגה ועצמאית ובפתיחתו מבקשת האישה מאהובה לאהוב אותה הלילה. בסיום השיר מתפכחת הדוברת, מציינת שלא תבשל או תכבס אך תמיד תעמוד לצידי בן זוגה. באמצע שנות התשעים ביצעו חברי תוכנית המערכונים הקומדי סטור את השיר יחד איתה בתוכנית בערוץ 2. ב-1996 נכלל השיר באלבום האוסף "עוד לא כיבו את הירח" שהוציאה לאור הד ארצי. בשנת 2018, הקליטה רוזנבלום את השיר בעיבוד מחודש שהפיק דור דקל. לביצוע הופק קליפ שביים אדם דויטש. "תמיד אשה" באתר של אקו"ם מילות השיר "תמיד אשה" באתר שירונט וואלה תרבות‏, פנינה רוזנבלום לא משאירה מקום לדמיון: הקליפ המחודש ל"תמיד אישה", באתר וואלה, 18 בדצמבר 2018 "תמיד אישה" באתר מימה רז שכניק, "אל תצטטו מ'תמיד אישה' על המצבה שלי": הסודות מאחורי הלהיטים של דני רובס, באתר ynet, 16 באוגוסט 2024 תמיד אישה במערכת איתור היצירות של אקו"ם תמיד אישה באתר הספרייה הלאומית אריאנה מלמד, "תמיד אשה" הוא מוצר גרוע יותר מכל תחליב רחצה ורדרד, באתר הארץ, 18 בדצמבר 2018 רז ישראלי, הקליפ הפרובוקטיבי של פנינה רוזנבלום, באתר ישראל היום, 18 בדצמבר 2018
אנדור וילאני

אנדור וילאני, עד 1922 שוואבאך-Schwabach, (בהונגרית: Villányi Andor;‏ וילאן (יישוב), 25 במאי 1889 – בסביבות 1944) היה סופר, מחזאי, עיתונאי יהודי-הונגרי. הוא נכלל בצו של ממשלת הונגריה סופרים אסורים (1944) שיצירותיהם נאסרו להדפסה, למכירה ולאחזקה ונגרסו. אנדור שוואבאך נולד במשפחה יהודית כבנם של שאנדור שוואבאך, סוחר יין ומנהל בנק חיסכון יליד בוי, ושל מריה טאוסיג (1867–1938). הוריו התכוונו שהוא יהיה סוחר. הוא המשיך את לימודיו בגימנסיה הממלכתית הריאלית הראשית בפץ' ובסיום לימודיו עבד זמן קצר במסחר. בעשור השני של המאה ה-19, הוא הפך לעובד מערכת של "ידיעות בודפשט" (Budapesti Hírlap). כישרונו התגלה על ידי ינה ראקושי, חבר הבית העליון ההונגרי וחבר האקדמיה ההונגרית למדעים. הדרמה שלו "המלכתי... אמות בשבילך!"הוצגה ב-14 באוקטובר 1916 על ידי התיאטרון ההונגרי, בתפקידים הראשיים שיחקו ארז'י ב. מרטון וינה טרז'. ההצגה יצאה גם אל מחוץ להונגריה, תיאטרון אינטימס (Intimes Theater) בסטוקהולם העלה אותה. בנוסף לכתיבת מחזות, הוא כתב גם כמה רומנים, מהם זכה להכרה הגדולה ביותר עם "מריה". לאחר מכן עבר לווינה לשלוש שנים, שם עבד כזבן בחנות משי. סיפורו הקצר הראשון לאחר שחזר הביתה פורסם ב"ידיעות פשט" (Pesti Hírlap). תיאטרון מרכז העיר פתח את שעריו עם המחזה שלו Attak, וגם מחזותיו "חיפוש חתן" (Legénykérés) ו"השושן השחור" (A fekete liliom) הוצגו שם. סיפוריו הקצרים פורסמו בעיתונים: פשטי נפלו העיתון - Az Újság ידיעות פשט - Pesti Hírlap זמנים חדשים - Új Idők וחיי התיאטרון - Színházi Élet הוא בילה לעיתים קרובות בעיירת הולדתו ווילאן, משם גורש ככל הנראה בקיץ 1944. אשתו הייתה אליס, בתם של אוסקר אלק ושל ארנקה הרץ. הוא התחתן איתה בבודפשט ב-12 בפברואר 1922, אך התגרש ממנה באותה שנה. יהודים, מחזה ב-3 מערכות. המלכתי... אמות בשבילך! מחזה ב-3 מערכות. חיפוש חתן. יחד עם פאל פורו. בכורה: 3 בספטמבר 1921, תיאטרון מרכז העיר המתאבדים (קומדיה) שושנת העמק, קומדיה ב-3 מערכות. מריה (1920, חברת הוצאת הספרים ד"ר וילמוש ראץ, בודפשט) ספטמבר (1921, האחים לגראדי, בודפשט) ספר זיכרון (1922, האחים לגראדי, בודפשט) אגדה גם מעבר לקבר (1940) זולטאן ארדש: סיפורו של וילאן מתחילתו ועד 1990. פץ', 2016. ד"ר בלה פוסטאי: וילאן מפורסמת ביין האדום שלה. Pécs, Codex, 1999. הצלחת סופר (4 במאי 1913) Pécs Napló, 22. שנתון 101. מדיה וקבצים בנושא אנדור וילאני בוויקישיתוף Az engedélyt tartalmazó BM rendelet száma/évszáma: 19422/1922. Forrás: MNL-OL 30809. mikrofilm 439. kép 1. karton "Születési bejegyzése a dárdai izraelita hitközség születési akv. 9/1889. folyószáma alatt". נבדק ב-2020-10-20. "Szülei házasságkötési bejegyzése a dárdai izraelita hitközség házassági akv. 1/1888. folyószáma alatt". נבדק ב-2020-10-20. Királynőm - meghalok érted (1916. október 15.) Pécsi Napló, 25. évfolyam, 230. szám Villányi Andor drámája külföldön (1917) Színházi Élet, 3. szám Literatura 1. (1926) 2. szám, Online elérés "Házasságkötési bejegyzése a Budapest V. kerületi polgári házassági akv. 97/1922. folyószáma alatt". נבדק ב-2020-10-20.
חוסיין אחמד סלאח

חוסיין אחמד סלאח (בערבית: حسين أحمد صلاح, בתעתיק מדויק: חסין אחמד צלאח, בסומלית: Xuseen Axmed Saalax; נולד ב-31 בדצמבר 1956) הוא אתלט עבר ג'יבוטי, זוכה מדליית ארד אולימפית (סיאול 1988), פעמיים סגן אלוף עולם (רומא 1987 וטוקיו 1991) ואלוף אפריקה (קהיר 1985) בריצת מרתון, וסגן אלוף אפריקה (רבאט 1984) בריצת 10,000 מטר. באליפות העולם שנערכה בהלסינקי שבפינלנד באוגוסט השתתף בריצת מרתון, אך פרש במהלכה. באליפות אפריקה שנערכה ברבאט שבמרוקו זכה במדליית כסף בריצת 10,000 מטר בתוצאה של 28:17.40 דקות. באולימפיאדת לוס אנג'לס שנערכה באוגוסט סיים במקום 20 בריצת מרתון בתוצאה של 2:15:59 שעות. באליפות אפריקה שנערכה בקהיר שבמצרים באוגוסט זכה במדליית זהב בריצת מרתון בתוצאה של 2:23:01 שעות. באליפות העולם שנערכה ברומא שבאיטליה בספטמבר זכה במדליית כסף בריצת מרתון בתוצאה של 2:12:30 שעות, אחרי דגלאס וקייהורי מקניה (2:11:48 שעות) ולפני ג'לינדו בורדין מאיטליה (2:12:40 שעות). באולימפיאדת סיאול שנערכה באוקטובר זכה במדליית ארד בריצת מרתון בתוצאה של 2:10:59 שעות, אחרי ג'לינדו בורדין (2:10:32 שעות) ודגלאס וקייהורי (2:10:47 שעות). באליפות העולם שנערכה בטוקיו שביפן בספטמבר זכה במדליית כסף בריצת מרתון בתוצאה של 2:15:26 שעות, אחרי הירומי טאניגוצ'י מיפן (2:14:57 שעות) ולפני סטיב ספנס מארצות הברית (2:15:36 שעות). באולימפיאדת ברצלונה שנערכה באוגוסט סיים במקום 30 בריצת מרתון בתוצאה של 2:19:04 שעות. באליפות העולם שנערכה בגטבורג שבשוודיה באוגוסט סיים במקום 25 בריצת מרתון בתוצאה של 2:20:50 שעות. באולימפיאדת אטלנטה שנערכה באוגוסט סיים במקום 42 בריצת מרתון בתוצאה של 2:20:33 שעות. ריצת 10000 מטר: 28:17.4 דקות (1984), שיא ג'יבוטי ריצת מרתון: 2:07:07 שעות (1988), שיא ג'יבוטי חוסיין אחמד סלאח, באתר הוועד האולימפי הבין-לאומי חוסיין אחמד סלאח, באתר olympedia.org חוסיין אחמד סלאח, באתר התאחדות האתלטיקה הבין-לאומית
וילאן (יישוב)

וילאן (בהונגרית: Villány; בגרמנית: Willand, Wieland) היא עיירה בהונגריה במחוז באראניה אשר בנפת שיקלוש. היישוב ממוקם למרגלותיהם המזרחיים של הרי וילאן הנקראים על שמו, כעשרה קילומטרים מהגבול הדרומי של הונגריה עם קרואטיה. היא שוכנת מדרום-מערב מוהאץ' וממזרח לשיקלוש והרקאן. מהחלקים הרחוקים יותר של המדינה, נתיבי הגישה החשובים ביותר הם כביש 57 בין מוהאץ' לבין פץ' והכביש המהיר M60, שאליהם ניתן להגיע על ידי יציאה ב-Versend, כביש 5701. המסלול הישן עבר ביישוב אך היום עוקף אותו. הכביש הישן ממוספר 5705 מאז. וילאן היה מיושב כבר בתקופה הפרהיסטורית, כפי שמעידים ממצאים מתקופת הברונזה. מקורו של גידול הגפנים חוזר ככל הנראה אל הקלטים, אך בוודאות ניתן להוכיח מתקופת האימפריה הרומית. כתובת על אבן מזבח מהתקופה הרומית שנחשפה בצד גבעת Szársomlyó מתעדת כרם בגודל 50 דונם. לאחר התיישבות המדיארים במרכז אירופה, התיישבו באזור החמולות קאן, קאלאן ובור. מאוחר יותר זו הייתה כנראה אחוזה מלכותית. לאחר פלישת המונגולים לאירופה, ההונגרים גידלו ענבים בעיקר סביב הטירות. בלה הרביעי, מלך הונגריה בשנת 1247, מזכיר את הגבול של הרשאן עם כרמים בכתב הזכויות של טירת Szársomlyó. היישוב זכה במעמד עיר בשנת 2000. בשנת 2011, 21.2% מאוכלוסייתה הכריזו על עצמם כבעלי מוצא אתני גרמני, אך לרבים מהם יש זהות גרמנית-הונגרית כפולה, שכן יותר מ-85% מהאנשים בווילאן הכריזו על עצמם גם הונגרים. בשנת 2011 נמדדה כאן כמות המשקעים הגדולה ביותר שירדה ב-24 שעות. ברביעי באוגוסט ירדו 114 מ"מ של משקעים ביום אחד. מוזיאון היין (במרתף טלקי לשעבר) מחצבת גבעת הכנסייה (שמורת טבע, שביל טבע עמוני, שם בשימוש אחר: שביל טבע פרימיטיבי) פסטיבל היין של וילאן דרך היין Siklós-Villanyi פארק הפסלים אנדור וילאני (במקור שוואבאך, 1889 – בסביבות 1944) היה סופר, מחזאי, עיתונאי יהודי-הונגרי. אתר האינטרנט הרשמי של וילאן מדיה וקבצים בנושא וילאן בוויקישיתוף אתר האינטרנט של עיריית וילאן נוף פנורמי של בית העירייה וילאן באתר utazom.com מדריך מפות - וילאן באופניים לווילאן אתר Villányi Borvidék "Elmúlt évek időjárása". met.hu.
סים סיטי 2000

סים סיטי 2000 (באנגלית: SimCity 2000) הוא משחק מסוג סימולציה בו מנהל השחקן עיר. המשחק פותח בשיתוף פעולה בין ויל רייט ופרד האסלם מחברת Maxis. זהו המשחק השני בסדרת משחקי סים סיטי והוא נחשב לאחד ממשחקי הסימולציה המשפיעים והמצליחים ביותר בכל הזמנים. המשחק יצא במקור לשווקים בשנת 1993 למקינטוש ולMS-DOS. לאורך השנים המשחק יצא גם לפלטפורמות נוספות כולל קונסולות המשחק Sega Saturn וסופר נינטנדו בשנת 1995 והפלייסטיישן בשנת 1996. המשחק זכה להצלחה מסחרית ומכר לאורך השנים מעל ל-4.23 מיליון עותקים - בעיקר בארצות הברית, אירופה ויפן. במשחק השחקן לוקח על עצמו את התפקיד של ראש עיר אשר אחראי לפיתוח והניהול של אזור עירוני אשר נמצא במגמת צמיחה. למשחק תצוגה איזומטרית, שהיוו באותה העת שינוי מהותי מהמשחק המקורי בסדרה אשר בו נקודת מבט הייתה מלמעלה למטה. הדבר אפשר לשחקנים לבנות ולפתח ערים על גבי נופים מגוונים עם גבהים שונים. השחקן שולט במשחק על הפיתוח של שכונות, אזורי מסחר ואזורים תעשייתיים, וכמו גם אחראי על בניית תשתית חיונית כמו כבישים, תחנות כוח, בתי ספר, בתי חולים ותחנות משטרה, מסילות רכבת, מרינות ושדות תעופה. השחקנים נדרשו גם לקחת בחשבון שיקולים כספיים שונים תוך שמירה על האושר והרווחה של תושבי העיר. בשנת 1994 חברת Maxis הוציאה לשווקים חבילת הרחבה למשחק בשם "Scenarios Vol. I: Great Disasters" אשר כללה תרחישים חדשים המבוססים על מספר אסונות אפשריים. האסונות הללו בדרך כלל גרמו להרס של העיר וחייבו את השחקן לבנות את העיר מחדש. האסונות כללו בין היתר התקפה של עב"מים, תאונות גרעיניות, דליפות גדולות של כימיקלים, שיטפון גדול, סופת הוריקן גדולה, שריפות אדירות, התפרצות הר געש, רעידת אדמה, מהומות וסופת טייפון. חבילת ההרחבה כללה גם כלי נפרד בשם "SimCity Urban Renewal Kit" אשר איפשר לשחקנים לערוך את התמונות בהן נעשה שימוש במשחק על מנת ליצור מבנים בעלי מראה שונה. לאורך השנים הופצו גם מספר חבילות הרחבה לגרפיקת המשחק אשר החליפו חלק מהמבנים במשחק במבנים ידועים שונים כמו מגדל אייפל. מדיה וקבצים בנושא סים סיטי 2000 בוויקישיתוף אתר האינטרנט הרשמי של סים סיטי 2000 סים סיטי 2000, באתר PCGamingWiki (באנגלית) "SimCity 2000 Dos Credits". 2006-04-04. ארכיון מ-2006-05-08. נבדק ב-2019-01-15. "SimCity History". simcity.com. Electronic Arts. 19 באוקטובר 2016. ארכיון מ-21 בפברואר 2017. נבדק ב-16 באפריל 2017. {{cite web}}: (עזרה) "OS/2 e-Zine! - SimCity 2000 for OS/2". ארכיון מ-2011-09-27. נבדק ב-2010-12-03.
המכון לחקר ביצועים ומדעי הניהול

המכון לחקר ביצועים ומדעי הניהול (באנגלית: INFORMS) הוא הארגון הבינלאומי הגדול בעולם לעוסקים בתחומי חקר ביצועים (OR), מדע הניהול ואנליזה של עסקים. הוא הוקם בשנת 1995 ל-ידי מיזוג של "האגודה לחקר ביצועים של אמריקה" (ORSA) "והמכון למדעי הניהול" (TIMS). כיום עוסקים חוקרי המכון גם בתחומים כמו בינה מלאכותית ואופטימיזציה של תהליכי קבלת החלטות. האגרגון כולל חברים מוסדיים ממחלקות חקר ביצועים בארגונים גדולים, כמו גם חברים פרטיים בתחומי חקר הביצועים ומדעי הניהול. המכון מפרסם מספר כתבי עת, וביניהם: INFORMS Journal on Applied Analytics (אנ') Management Science (אנ') Mathematics of Operations Research (אנ') Marketing Science (אנ') Statistical Science (אנ') Chile wins international prize for the development of analytical tools against the pandemic Vishal Gupta Awarded INFORMS Wagner Prize for System to Curb COVID Spread in Greece אתר האינטרנט הרשמי של המכון לחקר ביצועים ומדעי הניהול INFORMS Roundtable המכון לחקר ביצועים ומדעי הניהול, ברשת החברתית אקס (טוויטר)
נולדה לתהילה

נולדה לתהילה (באנגלית: International Velvet) הוא סרט קולנוע אמריקאי משנת 1978 בבימויו של בריאן פורבס (אנ'), עם טייטום אוניל, נאנט ניומן (אנ') ואנתוני הופקינס בתפקידים הראשיים. זה סרט המשך לנשיונל ולווט, התסריט נכתב על ידי בריאן פורבס בהשראת אירועים בעבר שתוארו ברומן "National Velvet" מאת אניד בגנולד (אנ') משנת 1935. טייטום עברה אימוני רכיבה במשך מספר חודשים ומופיעה בקטעי הרכיבה ללא כפילים. ולווט בראון (נאנט ניומן) גרה בבריטניה יחד עם בן זוגה ג'ון סיטון (כריסטופר פלאמר). היא הייתה נשואה ובהריון ולאחר שנפלה מסוס ואיבדה את עוברה היא התגרשה. אחיה דונלד היגר לאריזונה שם נישא ונולדה להם בת בשם שרה (טייטום אוניל). הוא ואשתו נהרגו בתאונת דרכים וולווט אימצה את שרה. שרה היא בת 12 ומסרבת לקבל מרות, בורחת לעיתים קרובות ולא מקובלת בכיתה פרט לאלן סיטון (דניאל אבינרי) שמנסה לעזור לה. היא נוהגת לרכב על הסוס "פאי" שבעבר רכבה עליה ולווט והגיעה למקום ראשון בגרנד נשיונל ונפסלה בגלל גילה הצעיר והתחזות לגבר אך הפכה לגיבורה לאומית. סייח נולד לפאי ושרה קוראת לו "אריזונה פאי" ולווט קונה לה את הסייח ושרה מטפחת אותו ורוכבת עליו שעות רבות. שני נערים מכיתתה רודפים אחריה בפראות ונהרגים בתאונה. שרה רוצה להמשיך בתחרויות ולהתאמן אצל המאמן המפורסם קפטן ג'ונסון (אנתוני הופקינס). ולווט וג'ון תומכים בה כספית. היא מתקדמת וטסה לתחרות בקונטיקט שם היא מכירה את הרוכב האמריקאי סקוט סונדרס ומתפחחת אהבה. בתחרות היא מגיעה למקום שני. כעת מתארגן ג'ונסון לתחרות רכיבה במשחקים האולימפיים בארצות הברית. שרה כבר בת 18 וג'ונסון מצרף אותה לנבחרת הבריטית כרוכבת רזרבית בשלושת ימי תחרות (אנ'). לאחר ששני רוכבים בריטים פרשו מהתחרות, מצרף אותה ג'ונסון לתרות. היא עוברת עם "אריזונה פאי" את כל המכשולים אך באחרון היא נופלת ופורקת את הכתף. לאחר טיפול קצר כולם מציעים לה לפרוש אך היא מסרבת וברכיבת המכשולים האחרונה היא מצטיינת ומביאה את הנבחרת הבריטית לזכות במדליית זהב. שרה נשארת בארצות הברית ונישאת לסקוט. הם מגיעים לבריטניה ושרה נותנת לולווט את מדליית הזהב שלה ומציגה בפני סקוט את ולווט וג'ון בתור הוריה. "נולדה לתהילה", במסד הנתונים הקולנועיים IMDb (באנגלית) "נולדה לתהילה", באתר נטפליקס "נולדה לתהילה", באתר AllMovie (באנגלית) "נולדה לתהילה", באתר Rotten Tomatoes (באנגלית) "נולדה לתהילה", באתר Box Office Mojo (באנגלית) "נולדה לתהילה", במסד הנתונים הקולנועיים KinoPoisk (ברוסית) קדימון לנולדה לתהילח, באתר יוטיוב על הפקת נולדה לתהילה, באתר יוטיוב על נולדה לתהילה, באתר TCM
מאוחר אולי מוקדם

מאוחר אולי מוקדם הוא האלבום השמיני של הזמר והיוצר יהודה פוליקר שיצא לאור בשנת 1998. האלבום מורכב כולו מקטעי נעימות אינסטרומנטלים אותם הלחין פוליקר. באפריל 1992 נהרג בן אחיו של פוליקר, קובי, לאחר שחברה לפלוגה השליך לעברו קסדה במהלך ויכוח ביניהם. פוליקר גנז את האלבום עליו עבד והחל לעבוד במקומו על אלבום אינסטרומנטלי. האלבום "לעיניך הכחולות" יצא באפריל 1992, והיווה מעין רקוויאם לבן אחיו. בדצמבר 1995 הוציא פוליקר את אלבומו השישי, "הילד שבך", בו חזר לעבודה משותפת עם יעקב גלעד. באותה שנה פקדה את פוליקר ומשפחתו טרגדיה נוספת - בן אחיו, קובי ('קובי הקטן'), שם קץ לחייו ארבע שנים אחרי מותו של בן דודו, קובי ('קובי הגדול') שנהרג בצבא. האלבום היה אלבום כפול, ולראשונה היה פוליקר מעורב במידה רבה בכתיבת השירים, יחד עם יעקב גלעד. האלבום "הילד שבך" זכה להצלחה גדולה, וכך גם סיבוב ההופעות שבעקבותיו, שתועד על גבי אלבום ההופעה הכפול "הופעה חיה בקיסריה". ביוני 1998 הוציא פוליקר אלבום אינסטרומנטלי נוסף, "מאוחר אולי מוקדם", בו הלחין את כל השירים וניגן בגיטרות. הנגן היחיד הנוסף באלבום היה יועד נבו בקלידים. נעימת הנושא מהאלבום זכתה להצלחה והושמעה בסדרת הטלוויזיה עספור. יהודה פוליקר הלחין את כל הנעימות באלבום. מאוחר אבל מוקדם להיות שם יום אחד בקרוב תגיד שלום האושר בדלת לא כאן בחוץ לא שם בפנים על קצה המיטה שום דבר לא שלם לילה טוב אהבה החיים כמו שהם האלבום מאוחר אולי מוקדם באתר יוטיוב האלבום "מאוחר אולי מוקדם" באתר של יהודה פוליקר האלבום "מאוחר אולי מוקדם" במאגר היצירות של אקו"ם האלבום "מאוחר אולי מוקדם" באתר סטריאו ומונו אלקנה שור, מפגש בין אם שכולה לחייל שהרג את בנה, באתר nrg‏, 14 באוקטובר 2015
Plastic Love

"Plastic Love" (ביפנית: "プラスティック・ラヴ") הוא שיר סיטי פופ מאת הזמרת-יוצרת היפנית מריה טאקוצ'י מתוך אלבומה "Variety"(אנ') משנת 1984. השיר נכתב על ידי טאקוצ'י ועובד על ידי בעלה טאטסורו יאמשיטה, ויצא לשווקים כסינגל ב-25 במרץ 1985. עם הפרסום המקורי של השיר כסינגל ביפן השיר זכה להצלחה מתונה ביפן, והגיע למקום ה-86 במצעד הסינגלים של אוריקון ומכר כ-10,000 עותקים בלבד. במהלך סוף העשור השני של המאה ה-21 רמיקס בן שמונה דקות של השיר הפך לסרטון ויראלי באינטרנט בזכות אלגוריתם מערכת ההמלצה של יוטיוב. עד 2019, הסרטון זכה במעל ל-22 מיליון צפיות, ועד 2021 הוא זכה למעל ל-55 מיליון צפיות בסך הכל, לפני שהוא הוסר מיוטיוב עקב טענה בדבר הפרת זכויות יוצרים. הפופולריות של השיר תרמה רבות לעניין המחודש ברחבי העולם בקריירה מוזיקלית של טאקוצי ובז'אנר המוזיקלי היפני סיטי פופ. הוצאה מחודשת של הסינגל המקורי של טאקוצ'י על תקליט ויניל 12 אינץ' הגיעה בשנת 2021 למקום החמישי במצעד הסינגלים של אוריקון, והוא הפך בהמשך לסינגל האנלוגי הנמכר ביותר ביפן בשנת 2022. בעקבות ההצלחה המחודשת של השיר חברת Warner Music Japan הפיקה בהמשך גם את הווידאו קליפ הראשון לשיר. לאורך השנים בוצעו אמנים שונים ביצעו גרסאות כיסוי לשיר. המוזיקאי הטייוואני 9m88 ביצע גרסת כיסוי לשיר ב-2018. גרסת כיסוי של השיר מאת eill שימש כשיר הנושא של הסרט היפני משנת 2021 "Sensei, Would You Sit Beside Me?". בשנת 2018 להקת Friday Night Plans הוציאה לשווקים גרסת כיסוי של השיר אשר כיכב במשך שלושה שבועות במצעד הסינגלים של אוריקון, והגיע בשיא למקום ה-30 במצעד, ולמקום ה-40 במצעד 100 הסינגלים הנמכרים ביותר ביפן במצעד בילבורד היפני. בדצמבר 2021 הלהקה היפנית Juice=Juice הוציאה לשווקים גרסת כיסוי לשיר אשר כיכב במשך שמונה שבועות במצעד הסינגלים של אוריקון והגיע בשיא למקום השלישי במצעד, ולמקום השמיני במצעד יפן הוט 100 של בילבורד היפני. גיטרה חשמלית, פסנתר אקוסטי, סינתיסייזר, כלי הקשה, אמולטור, קולות רקע: טאטסורו יאמשיטה פסנתר חשמלי: יאסוהארו נאקנישי קולות רקע:מריה טאקוצ'י, טאקו אונוקי גיטרת בס: קוקי איטו תופים: ג'ון אאוימה חצוצרה: שין קזוהרה, היטושי יוקויאמה טרומבון: טדנורי קונאווה, יושיו אויקווה סקסופון טנור: טאקרו מוראוקה סקסופון בריטון: סיונזו סונהרה כלי מיתר: להקת ג'ו קאטו גרופ סקסופון טנור (סולו): ארני ווטס אתר האינטרנט הרשמי של Plastic Love מידע על היצירה "Plastic Love" באתר מיוזיק בריינז מידע על הסינגל "Plastic Love" באתר מיוזיק בריינז מידע על השיר "Plastic Love" באתר AllMusic מילות השיר "Plastic Love" באתר Genius סרטון השיר "Plastic Love" באתר יוטיוב מידע על הרצועה "Plastic Love" באתר ספוטיפיי Sommet, Moritz (30 בספטמבר 2020). "Intermediality and the discursive construction of popular music genres: the case of 'Japanese City Pop'" (PDF). Journal of HANDAI Music Studies: 18. {{cite journal}}: (עזרה) Zhang, Cat (21 בפברואר 2021). "The Endless Life Cycle of Japanese City Pop". Pitchfork. נבדק ב-25 ביולי 2023. {{cite web}}: (עזרה)
מאסרו של ישו (קאראווג'ו)

מאסרו של ישו (באיטלקית: Cattura di Cristo) הוא ציור של קאראווג'יו משנת 1602. בציור מתוארת לכידתו של ישו בגת שמנים בידי חיילים רומאים שהונחו על ידי יהודה איש קריות, המזהה את ישו בנשקו אותו על לחיו (הבשורה על-פי מרקוס 14:44). הדמות בעלת השפם בקצה הימני של התמונה, אשר מחזיקה בידה הימנית פנס היא דיוקן עצמי של קאראווג'ו. ציור זה נחשב "נעלם", עד שנתגלה בשנת 1990 במסדר הישועי בדבלין, שם היה תלוי בחדר האוכל של הישועים מאז שנות השלושים המוקדמות של המאה העשרים, אך נחשב לעותק של ציור של ואן הונתורסט, מממשיכי קאראווג'יו ההולנדים. הציור נמכר על ידי משפחת מתאי מרומא (כציור של ואן הונתורסט) ב 1802 לוויליאם המילטון ניסבת מסקוטלנד, שבביתו היה תלוי עד 1921. לאחר מכן הוא נמכר לרופאה אירית שתרמה אותו למסדר האחים הישועים. לאחר שנוקה ושוקם בשנת 1990, נתגלה מקורו האמיתי, ומאז הוא מוצג ברשות המסדר בגלריה הלאומית של אירלנד שבדבלין. מדיה וקבצים בנושא מאסרו של ישו בוויקישיתוף
The Garden

"The Garden" (מאנגלית: "הגן") הוא שיר של להקת הרוק הכבד האמריקאית גאנז נ' רוזס בהשתתפות זמר הגלאם רוק האמריקאי אליס קופר. שיר זה יצא לאור ב-17 בספטמבר 1991 כחלק מאלבום האולפן השלישי של הלהקה, Use Your Illusion I. "The Garden" נכתב לפני יציאתו לאור של אלבום הבכורה של הלהקה, אך זה אינו נכלל בו. זהו שיתוף הפעולה השני בין הלהקה לאליס קופר, כאשר הראשון היה גרסת כיסוי לשירו של קופר, "Under My Wheels" עבור פסקול הסרט "שקיעת תרבות המערב חלק 2: שנות המטאל". על פי סלאש, בעת הקלטת השיר קולו של אקסל רוז נשמע דומה לסגנונו של אליס קופר. עקב הדמיון, החליטה הלהקה להזמין את קופר להצטרף להקלטת השיר. השיר מעולם לא יצא לאור כסינגל או סינגל שיווקי, אך בשנת 1993 הפיצה הלהקה וידאו קליפ לשיר למטרת קידום סיבוב ההופעות השלישי של הלהקה, Use Your Illusion Tour. בקליפ נראים חברי הלהקה מטיילים במקומות שונים בניו יורק דוגמת כיכר טיימס וושינגטון סקוור פארק. מאחר שבקליפ מספר סצנות המתרחשות במועדון חשפנות, השיר לא הושמע לעיתים קרובות באפיק MTV. בנוסף, הופיע השיר בתור צד ב' לסינגל "Estranged" שיצא לאור ב-17 בינואר 1994. אקסל רוז – זמרה, קולות רקע סלאש – גיטרה מובילה, גיטרת קצב, גיטרה אקוסטית, גיטרת סלייד דאף מק'אגן – גיטרה בס מאט סורום – תופים, כלי הקשה אליס קופר – זמרה שאנון הון – קולות רקע ווסט ארקין – גיטרה אקוסטית מידע על היצירה "The Garden" באתר מיוזיק בריינז Lonn M. Friend, Guns N' Roses The Illusion Of Greatness by Lonn M. Friend, Here Today Gone to Hell, ‏יוני 1991 (באנגלית)
Be My Baby

"Be My Baby" הוא שיר של להקת הבנות האמריקאית The Ronettes אשר יצא במקור לשווקים כסינגל באוגוסט 1963. השיר הופק על ידי פיל ספקטור ונכתב על ידי ספקטור, יחד עם ג'ף בארי, ואלי גריניץ'. השיר היה ללהיט הגדול ביותר של הלהקה, זכה להצלחה מסחרית גדולה, והגיע בשיא למקום השני במצעד במצעד האמריקני ולמקום הרביעי במצעד הבריטי. בשנת 2006 ספריית הקונגרס כללה את ההקלטה של השיר בארכיון ההקלטות הלאומי של ארצות הברית(אנ'). בשנת 2004 השיר דורג במקום ה-22 ברשימת "500 השירים הגדולים בכל הזמנים" של הרולינג סטון. הוא דורג גם במקום ה-22 במהדורת 2021 של הרשימה, ושוב במהדורת 2023 של הרשימה. לאורך השנים אמנים רבים ביצעו גרסאות כיסוי של השיר כולל ג'ון לנון, מארון 5, ויגפילד, וטראוויס. מידע על היצירה "Be My Baby" באתר מיוזיק בריינז "The National Recording Registry 2006". The Library of Congress. 6 במרץ 2007. נבדק ב-19 בספטמבר 2020. {{cite web}}: (עזרה) "The RS 500 Greatest Songs of All Time". RollingStone.com. אורכב מ-המקור ב-16 במאי 2007. נבדק ב-2 ביוני 2007. {{cite web}}: (עזרה) "500 Best Songs of All Time: The Ronettes, 'Be My Baby'". Rolling Stone. 15 בספטמבר 2021. נבדק ב-19 בנובמבר 2021. {{cite journal}}: (עזרה) "The 500 Greatest Songs of All Time". Rolling Stone. 2024-02-16. נבדק ב-2024-02-24.
טקס פרסי אופיר לשנת 2024

טקס פרסי האקדמיה לקולנוע ה-35 להענקת פרסי אופיר מטעם האקדמיה הישראלית לקולנוע וטלוויזיה התקיים ב-16 בספטמבר 2024 באקספו תל אביב, ולווה בשידור מיוחד של "ערב טוב עם גיא פינס". רשימת המועמדויות הוצגה ב-15 באוגוסט. במספר המועמדויות הוביל הסרט "קרוב אלי" של תום נשר, עם 12 מועמדויות. להלן הסרטים אשר מועמדים לשני פרסים או יותר: מאיה גדש, ‏טקס פרסי אופיר 2024: תום נשר מובילה, מועמדות ליהב וינר שנרצח ב-7/10, באתר מעריב אונליין, 14 באוגוסט 2024 האקדמיה הישראלית לקולנוע וטלוויזיה (2024-08-15), הכרזת המועמדויות לגמר תחרות אופיר 2024 - סרטון מונגש, נבדק ב-2024-08-17